**Potpore za očuvanje radnih mjesta u djelatnostima pogođenima Koronavirusom (COVID – 19)**

|  |  |
| --- | --- |
| **Cilj mjere** | Očuvanje radnih mjesta kod poslodavaca kojima je zbog posebne okolnosti uvjetovane Koronavirusom (COVID -19) narušena gospodarska aktivnost. |
| **Ciljane skupine poslodavaca** | Poslodavci iz sektora:   * djelatnosti pružanja smještaja te pripreme i usluživanja hrane i pića, * prijevoza i skladištenja, * radno - intenzivne djelatnosti unutar prerađivačke industrije - tekstil, odjeća, obuća, koža, drvo i namještaj, * poslodavci koji ne mogu obavljati djelatnost sukladno Odlukama Stožera civilne zaštite (nacionalnog, županijskog, jedinica lokalne samouprave), * i drugi poslodavci koji mogu dokazati utjecaj posebnih okolnosti.   Gore navedeni sektori i poslodavci čine Prihvatljive sektore i poslodavce. |
| **Ciljane skupine radnika** | Radnici zaposleni kod poslodavaca iz Prihvatljivih sektora i poslodavaca.   * ne uključuje vlasnike, suvlasnike, osnivače, članove uprave, direktore, prokuriste i sl., **uz izuzeće poslodavaca kod kojih je zaposleno do 10 radnika i vlasnika obrta.** |
| **Razdoblje i trajanje** | Od 01.03.2020. i dalje, a najduže do 3 mjeseca. |
| **Visina subvencije**   * iznos od 3.250,00 kuna mjesečno po radniku koji radi u punom radnom vremenu * iznos do 1.625,00 kuna mjesečno po radniku koji radi u nepunom radnom vremenu * srazmjerni dio iznosa od 3.250,00 kuna ili 1.625,00 kuna po radniku za vrijeme koje nisu radili prema Odluci Stožera civilne zaštite | |
| **Važno:**   * Ova potpora nema obilježja državne potpore male vrijednosti jer je sastavni dio gospodarskih mjera Vlade RH koje spadaju u očuvanje radnih mjesta u najugroženijim sektorima. Usmjerena je na poduzetnike koji obavljaju gospodarsku djelatnost (trgovačka društva, obrti i samostalne profesije). * **Mjera se ne odnosi na poslovne subjekte čiji su osnivači Republika Hrvatska, županije i jedinica lokalne samouprave i imaju vlasničke udjele od 25% ili više, uz izuzeće poslodavaca iz Sektora C: Prerađivačka industrija i Sektora I: Djelatnosti pružanja smještaja te pripreme i usluživanja hrane.** * Poslodavci koji koriste mjere HZZ-a i drugih davatelja, a kojima je opravdani trošak trošak plaće, ne mogu istovremeno koristiti obje mjere. **Zabrana kumulacije opravdanog troška iste namjere po različitim mjerama**. * Poslodavci mogu odabrati: * Mirovanje ugovornih obveza po aktivnim ugovorima mjera APZ-a HZZ-a koji uključuju trošak plaće i koristiti ovu mjeru. * Istekom razdoblja korištenja ove mjere nastavljaju u preostalom razdoblju koristiti mjeru APZ-a koju su prvotno stavili u mirovanje, **na način da je isto regulirano Aneksom ugovora.** * Poslodavci kojima bude dodijeljena potpora za očuvanje radnih mjesta ne smiju uvoziti stranu radnu snagu niti zapošljavati nove radnike u razdoblju korištenja ove mjere. * Poslodavci koji su unazad 12 mjeseci registrirali poslovni subjekt i koji koriste sredstva za samozapošljavanje ne mogu koristi mjeru. * **Poslodavcima koji su imali pad broja zaposlenih od 01. do 20. ožujka 2020. godine može se odobriti potpora.** * **Poslodavcu se ne može odobriti potpora ukoliko je došlo do pada broja zaposlenih u razdoblju od 20. ožujka 2020. do dana predaje Zahtjeva za dodjelu potpore ako je postotak pada zaposlenosti veći:** * **od 40 % kod poslodavaca koji zapošljavaju do 10 radnika,** * **od 20% Mala poduzeća,** * **od 15% Srednja poduzeća,** * **i 10% Velika poduzeća.**   **U isto ne ulazi istek ugovorao radu na određeno vrijeme, odlazak radnika u mirovinu i otkaz skrivljenim ponašanjem radnika.** | |
| **Način odabira korisnika** | |
| Javni poziv | |
| **Kriteriji** | |
| **Poslodavci iz Prihvatljivih sektora i poslodavaca trebaju:**   1. opisati razloge zbog kojih traže potporu za očuvanje radnih mjesta i isto potkrijepiti dokazima te potvrditi potpisanom Izjavom o točnosti podataka i razloga, a koju daju pod krivičnom i materijalnom odgovornošću.   **Opisno razlozi:**   1. Pad prometa 2. Otkazivanje rezervacija, eventa, kongresa, seminara i sl. 3. Otkazivanje ugovornih poslova i narudžbi 4. Nemogućnost isporuke gotovih proizvoda ili ugovorenih i plaćenih sirovina, repromaterijala, strojeva, alata i sl. 5. Nemogućnost novih narudžbi sirovina, repromaterijala, alata i strojeva neophodnih za rad 6. Poslodavac također navodi aktivnosti koje je poduzeo u svrhu očuvanja radnih mjesta  * Za dodjelu potpore potrebno je ispuniti i dokazati jedan od navedenih razloga, nema kumulacije razloga.   **Navedeno je sastavni dio Zahtjeva za dodjelu potpore za očuvanje radnih mjesta.**  **Dokumentacija koju uz Zahtjev dostavlja Poslodavac koji Odlukom Stožera civilne zaštite ne obavlja djelatnost:**  **1.** dostaviti presliku Odluke, ukoliko se radi o Odluci Stožera civilne zaštite na regionalnoj i lokalnoj razini**.**  **Dokumentacija koju uz Zahtjev dostavlja Poslodavac koji ima poteškoća u poslovanju zbog posebnih okolnosti:**   1. Dokaze o otkazanim ugovorima, ugovorenim poslovima, problema u transportu i isporuci robe ili nabavci repromaterijal i sirovina i drugo.   Obrazloženje  pada prihoda: Dostaviti tabličnu usporedbu prihoda do kraja mjeseca u kojem je podnesen zahtjev sa istim mjesecom prethodne godine, uz projekcija prihoda u narednom razdoblju za tri mjeseca s usporedbom istog razdoblja prethodne godine.  Prihvatljiv je pad veći od 20%.  Zavod u svrhu dokazivanja opravdanosti potpore za očuvanje radnih mjesta kada iz dostavljene dokumentacije nije vidljiva opravdanost može zatražiti i drugu dokumentaciju npr. kvartalnu Prijavu PDV-a za usporedno razdoblje 2020./2109. i sl. | |
| **Dokumentacija dostupna na web stranici Zavoda koju popunjava i dostavlja Poslodavac** | |
| * Obrazac Zahtjeva s pripadajućim tablicama. Obrazac Zahtjeva standardizirani je obrazac dostupan na internetskoj stranici Zavoda ili na stranici [www.mjere.hr](http://www.mjere.hr). * Izjava o točnosti podataka i razloga za korištenje potpore.   **Zahtjev se predaje on line, elektroničkom poštom (e-mail) ili u nadležnu službu Zavoda prema sjedištu poslodavaca**. | |
| **Obveze poslodavca** | |
| * **Odmah ili najkasnije u roku od 8 dana obavijestiti Zavod ukoliko je došlo do otkaza ugovora o radu s pojedinim radnikom s točnim datumom i razlogom otkaza.** * **Za opravdano otkazane ugovore o radu, što uključuje istek ugovora na određeno, sporazumni otkaz na zahtjev radnika, osobno uvjetovani otkaz, odlazak radnika u mirovinu i otkaz zbog skrivljenog ponašanja radnika, poslodavac ostvaruje pravo na isplatu prema danima koje je osoba odradila u mjesecu otkaza.** * **Ukoliko je došlo do otkaza ugovora o radu krivnjom poslodavca, isti ne ostvaruje pravo na isplatu za radnika kojem je otkazan ugovor za odrađeni mjesec ili dane u mjesecu koji dospijevaju za isplatu.** * **Dostaviti dokaze o isplaćenoj plaći radnicima za koje koristi potporu do kraja mjeseca za koji je isplaćena potpora, a koji sadrži tablicu s popisom radnika, uz vlastoručni potpis radnika i datum isplate.** | |
| **Obveze Zavoda** | |
| * Zaprimiti i obraditi zahtjev korisnika u roku od 10 dana od dana zaprimanja * Obavijestiti korisnika o odobrenom zahtjevu i potpisati ugovor o dodjeli sredstava * Osigurati redovitu isplatu sredstava * Prije isplate sredstava provjeriti statuse radnika za koje se isplaćuje potpora * Prije isplate provjeriti solventnost poslodavca   Poslodavac može uputi prigovor na dostavljenu obavijest o ocjeni Zahtjeva u roku 8 dana od dan zaprimanja obavijesti.  Prigovor se upućuje na Hrvatski zavod za zapošljavanje, Središnji ured, Odjel mjera aktivne politike zapsošljavanja,Savska c. 64, Zagreb.  Središnji ured je u obvezi u roku 10 dana odgovoriti na prigovor. | |
| **Isplate sredstava** | |
| Do 15. u mjesecu za prethodni mjesec. | |